Dejiny slovenského jazyka

Dejiny slovenského jazyka je rozsiahla štvorzväzková (v piatich dieloch) monografia Jána Stanislava. Vyšla v rokoch 19561973 vo Vydavateľstve SAV. Jedno zo základných diel slovenskej jazykovedy. Autor používa metódu historicko-porovnávajúcej jazykovedy.

Ján Stanislav uvažoval o vydaní práce o dejinách slovenského jazyka v podstate už od práce na diele Československá mluvnica pre odborných učiteľov a vysokoškolákov. Práca a štúdium prameňov, ktoré viedli k dielu Slovenský juh v stredoveku tento záujem ešte prehĺbili. Po druhej svetovej vojne prednášal dejiny slovenského jazyka, ku ktorým napísal učebnicu Slovenská historická gramatika. Tá mu poslúžila aj ako osnova pre rozsiahlejšie dielo: Dejiny slovenského jazyka. Celkovo práca na nich Stanislavovi trvala 16 rokov.

Časti 
 zväzok Úvod a hláskoslovie vyšiel v roku 1956 (doplnené vydania v roku 1958 a 1967). Obsahuje úvodné kapitoly a tri základné časti: „Úvod do dejín slovenského jazyka“, „Hláskoslovie z predhistorickej doby do historickej“, „Historické zmeny“. Postupne sa venujú: prvá časť prameňom, periodízácii, vývinu slovnej zásoby, pravopisu, prehľad etnogenézy Slovanov, informácie o osídlení Slovanov a ich jazyky v Panónii a Nitriansku; druhá časť podáva výklad predhistorického systému slovanských hlások, zaniknutých hláskových skupinách a spoluhláskach; tretia časť podáva históriu vokálov, konsonantov a zmeny v prízvuku a kvantite. Náklad: 1. vyd.: 1150 ks, 2. vyd.: 2150 ks, 3. vyd.: 2000 ks.
 zväzok Tvaroslovie vyšiel v roku 1958 (2. dopl. vyd. v roku 1967). Obsahuje kapitoly „Skloňovanie“, „Časovanie“ a „Neohybné slová“. Náklad: 1. vyd.: 3150 ks, 2. vyd.: 1500 ks.
 zväzok Texty vyšiel v roku 1957 (2. dopl. vyd. v roku 1967). Obsahuje kapitoly „Správy o starých Slovanoch“, „Ukážky zo starej slovienčiny“, „Staré slovenské jazykové pamiatky“, „Zo staročeských pamiatok“, „Ukážky staroslovienskych hlaholských a cyrilských textov“. Náklad: 1. vyd.: 3150 ks, 2. vyd.: 1500 ks.
 zväzok Syntax vyšiel v dvoch dieloch v roku 1973. Prvý diel obsahuje kapitoly o pádovej syntaxi, druhý diel o vetách, súvetiach a niekoľko štúdii o dejinách slovenského jazyka a vzťahoch medzi slovenčinou a inými slovanskými jazykmi. Náklad: 1. diel 3000 ks, 2. diel ?.

Zdroj

Hodnotenie 
„Práca šírkou spracovania dejín slovenského jazyka a miesta slovenčiny v rámci slovanských jazykov patrí k základným dielam slovenskej jazykovedy.“ Profesor Šimon Ondruš ho považuje za jedno zo Stanislavových „opera magna“.

Referencie

Bibliografický odkaz 
 
 
 
 
 
 
 
 
 

Knihy z 1956
Publikácie Slovenskej akadémie vied
Odborná literatúra
Jazykoveda